|  |  |  |
| --- | --- | --- |
|  |  |  |

**KUULUTUS**

Rakennus- ja ympäristölautakunnassa on vireillä seuraava lupahakemus:

**Karpin Kaivin Oy** hakee ympäristönsuojelulain mukaista lupaa jätteiden ammattimaiselle käsittelylle kiinteistölle 536-25-5-10 osoitteessa Vannekatu 8, 37150 Nokia. Toiminta käsittää puhtaiden maa-ainesten, kierrätyspuutavaran, kantojen, risujen, kivien, mullan ja murskatun betonin läjitystä sekä purkubetonin käsittelyä ja mullan tekemistä. Laitoksella käsitellään jätettä enintään 19 900 tonnia vuodessa. Toiminta on ympärivuotista ja laitos toimii maanantaista perjantaihin klo 6.00 – 20.00.

Hakemus on nähtävänä Nokian kaupungin rakennusvalvontayksikössä (Harjukatu 21) kuulutusajan. Mahdolliset muistutukset on toimitettava kirjallisina kuulutusaikana 16.10.- 15.11.2017 Nokian kaupungin rakennus- ja ympäristölautakunnalle os. Harjukatu 21, 37100 Nokia.

Lisätietoja saa Nokian kaupungin ympäristönsuojeluyksiköstä puh. 040 7799287.

Nokialla 16.10.2017

Rakennus- ja ympäristölautakunta